CELEX: 22012D0204
Language: fi
Date: 2012-10-26 00:00:00
Title: ETA:n sekakomitean päätös N:o 204/2012, annettu 26 päivänä lokakuuta 2012 , tavaroiden kuljetuksia koskevien tarkastusten ja muodollisuuksien yksinkertaistamista koskevan ETA-sopimuksen pöytäkirjan 10 muuttamisesta

24.1.2013   
            
            
               FI
            
            
               Euroopan unionin virallinen lehti
            
            
               L 21/57
            
         ETA:n SEKAKOMITEAN PÄÄTÖS
   
   N:o 204/2012,
   annettu 26 päivänä lokakuuta 2012,
   tavaroiden kuljetuksia koskevien tarkastusten ja muodollisuuksien yksinkertaistamista koskevan ETA-sopimuksen pöytäkirjan 10 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen (jäljempänä ’ETA-sopimus’) ja erityisesti sen 98 artiklan,
   sekä katsoo seuraavaa:
   
               (1)
            
            
               ETA-sopimuksen pöytäkirjassa 10 olevan II a luvun 9 b artiklan 1 kohdan mukaan sopimuspuolet ottavat käyttöön ja soveltavat tullialueilleen saapuviin tai sieltä poistuviin tavaroihin tässä luvussa määriteltyjä turvallisuutta koskevia tullitoimenpiteitä ja varmistavat siten ulkorajoillaan yhdenmukaisen turvallisuustason.
            
         
               (2)
            
            
               ETA-sopimuksen pöytäkirjassa 10 olevan II a luvun 9 h artiklassa määrätään menettelystä, jolla otetaan käyttöön muutokset, jotka ovat tarpeen II a luvun soveltamisalaan kuuluvia kysymyksiä koskevan unionin lainsäädännön kehityksen huomioon ottamiseksi mukaan.
            
         
               (3)
            
            
               Turvallisuuteen liittyviä tullitoimenpiteitä koskevaa Euroopan unionin lainsäädäntöä on muutettu erityisesti komission asetuksella (EY) N:o 312/2009 (1), komission asetuksella (EU) N:o 169/2010 (2) ja komission asetuksella (EU) N:o 430/2010 (3).
            
         
               (4)
            
            
               ETA-sopimuksen pöytäkirjan 10 määräykset on mukautettava Euroopan unionin lainsäädännön muutoksiin, jotta varmistetaan yhdenmukainen turvallisuustaso.
            
         
               (5)
            
            
               Tätä päätöstä ei sovelleta Islantiin eikä Liechtensteiniin. Nämä maat voivat kuitenkin soveltaa sitä edellyttäen, että tehdään uusi päätös.
            
         
               (6)
            
            
               ETA-sopimuksen pöytäkirja 10 olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen pöytäkirjan 10 liite I seuraavasti:
   
               1)
            
            
               Korvataan 2 artiklan 1 kohdan e alakohta seuraavasti:
               
                           ” e)
                        
                        
                           tavarat, joista voidaan tehdä suullinen tulli-ilmoitus tai joihin sovelletaan yksinkertaistettua rajanylitystä sopimuspuolten lainsäädännön mukaisesti, lukuun ottamatta kuljetussopimuksen perusteella käytettäviä henkilökohtaisia irtaimistoja, kuormalavoja ja kontteja sekä maantie-, rautatie-, ilma-, meri- tai sisävesiliikenteen kuljetusvälineitä;”.
                        
                     
         
               2)
            
            
               Korvataan 2 artiklan 1 kohdan j alakohta seuraavasti:
               
                           ”j)
                        
                        
                           sopimuspuolen tullialueelta suoraan sopimuspuolten tullialueelle sijoittautuneen henkilön operoimille poraus- tai tuotantolautoille taikka tuulivoimaloille tuotavat tai niiltä vietävät seuraavat tavarat:
                           
                                       i)
                                    
                                    
                                       tällaisiin lauttoihin tai tuulivoimaloihin sisältyneet tavarat, jotka on tarkoitettu näiden lauttojen tai tuulivoimaloiden rakentamiseen, kunnostamiseen, ylläpitoon tai muuttamiseen;
                                    
                                 
                                       ii)
                                    
                                    
                                       tavarat, joita käytettiin mainittujen lauttojen tai tuulivoimaloiden varustamiseen;
                                    
                                 
                                       iii)
                                    
                                    
                                       muut mainituilla lautoilla tai mainituissa tuulivoimaloissa käytetyt tai kulutetut muonitustavarat; sekä
                                    
                                 
                                       iv)
                                    
                                    
                                       mainituilta lautoilta ja mainituista voimaloista peräisin olevat vaarattomat jätetuotteet;”.
                                    
                                 
                     
         
               3)
            
            
               Lisätään seuraavat kohdat 2 artiklan 1 kohdan l alakohdan jälkeen:
               
                           ”m)
                        
                        
                           tavarat, jotka tuodaan Helgolandista, San Marinon tasavallasta ja Vatikaanivaltiosta jonkin sopimuspuolen alueelle tai lähetetään jonkin sopimuspuolen alueelta kyseisille alueille;
                        
                     
                           n)
                        
                        
                           asetuksen (ETY) N:o 2454/93 313 b artiklan mukaisia menettelyjä noudattaen luvan saanutta säännöllistä liikennettä harjoittavissa vesialuksissa kuljetettavat tavarat.”
                        
                     
         
               4)
            
            
               Korvataan 2 artiklan 3 kohta seuraavasti:
               ”3.   Poistumisen yleisilmoitusta ei vaadita seuraavista tavaroista:
               
                           a)
                        
                        
                           tavarat, jotka toimitetaan laivojen ja ilma-alusten osiksi ja tarvikkeiksi, laivan tai ilma-aluksen käyttämiseksi tarvittavat moottoripolttoaineet, voiteluaineet ja kaasu sekä laivassa tai ilma-aluksessa kulutettavat tai myytävät elintarvikkeet ja muut tavarat;
                        
                     
                           b)
                        
                        
                           passitusmenettelyssä olevat tavarat, kun sähköisessä passitusilmoituksessa on poistumisen yleisilmoituksen tiedot, edellyttäen että määrätullitoimipaikka on myös poistumistullitoimipaikka;
                        
                     
                           c)
                        
                        
                           tavarat, jotka lastataan sopimuspuolten tullialueella sijaitsevassa satamassa tai siellä sijaitsevalla lentoasemalla niiden purkamiseksi tällä alueella, kun poikettaessa tuon tullialueen ulkopuolella sijaitsevassa satamassa tai sen ulkopuolella sijaitsevalla lentoasemalla kyseisiä tavaroita ei ole määrä purkaa laivasta tai ilma-aluksesta;
                        
                     
                           d)
                        
                        
                           tavarat, joita ei satamassa tai lentoasemalla pureta kuljetusvälineestä, jolla ne on kuljetettu yhteisön tullialueelle ja jolla ne kuljetetaan kyseiseltä alueelta;
                        
                     
                           e)
                        
                        
                           tavarat, jotka on lastattu sopimuspuolten tullialueella sijaitsevassa edellisessä satamassa tai sopimuspuolten tullialueella sijaitsevalla edellisellä lento-asemalla ja jotka pysyvät kuljetusvälineessä, jolla ne kuljetetaan tältä alueelta;
                        
                     
                           f)
                        
                        
                           väliaikaiseen varastoon tai valvontatyypin I mukaiselle vapaa-alueelle siirretyt tavarat, jotka lastataan kuljetusvälineestä, jolla ne kuljetettiin kyseiseen väliaikaiseen varastoon tai kyseiselle vapaa-alueelle, saman tullitoimipaikan valvonnassa uudelleen laivaan, ilma-alukseen tai junaan, jolla ne kuljetetaan kyseisestä väliaikaisesta varastosta tai kyseiseltä vapaa-alueelta sopimuspuolten tullialueen ulkopuolelle, edellyttäen että
                           
                                       i)
                                    
                                    
                                       uudelleenlastaus tapahtuu 14 kalenteripäivän kuluessa siitä, kun tavarat esitettiin siirrettäviksi väliaikaiseen varastoon tai valvontatyypin I mukaiselle vapaa-alueelle; tulliviranomaiset voivat poikkeustapauksissa pidentää määräaikaa sen verran kuin poikkeukselliset olosuhteet edellyttävät; ja
                                    
                                 
                                       ii)
                                    
                                    
                                       tiedot tavaroista ovat tulliviranomaisten käytettävissä; sekä
                                    
                                 
                                       iii)
                                    
                                    
                                       tavaroiden määräpaikka ja vastaanottaja eivät ole muuttuneet liikenteenharjoittajan tietojen mukaan.”
                                    
                                 
                     
         2 artikla
   Tämä päätös tulee voimaan 1 päivänä marraskuuta 2012, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä lokakuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
         
      
   
   
      (1)  EUVL L 98, 17.4.2009, s. 3.
   
      (2)  EUVL L 51, 2.3.2010, s. 2.
   
      (3)  EUVL L 125, 21.5.2010, s. 10.
   
      (4)  Valtiosäännön asettamista vaatimuksista ei ole ilmoitettu.
   
      Sopimuspuolten yhteinen julistus 26 päivänä lokakuuta 2012 annettuun ETA:n sekakomitean päätökseen N:o 204/2012 pöytäkirjan 10 muuttamisesta koskien pöytäkirjan 10 liitteessä I olevan 1 artiklan 2 kohtaa
      Saapumisen tai poistumisen yleisilmoituksen tietojen osalta sopimuspuolet vahvistavat, että
      
                  —
               
               
                  EORI-numeroita koskevia määräyksiä,
               
            
                  —
               
               
                  reitinmuutospyyntöjä koskevia määräyksiä (liite 30 a, taulukko 6, kohta 2.6.),
               
            jotka otettiin käyttöön 16 päivänä huhtikuuta 2009 annetulla komission asetuksella (EY) N:o 312/2009, ei sovelleta EFTA-valtiossa tehtyihin ilmoituksiin.